***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 77-10/2022.

***Jegyzőkönyv***

***Készült***: Nóráp Község Önkormányzat képviselő-testületének 2022. szeptember 16-án 18.30 órakor megtartott nyilvános testületi üléséről.

***Az ülés helye:*** Kultúrház

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő

Trombitás Ádám képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Antalné Ihász Mária polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően, illetve javasolta a kiegészítést az alábbi napirenddel:

*Nóráp 0104 hrsz.-ú önkormányzati út kiméretése*

*(meghívó a jkv. 2. melléklete)*

A képviselők a javasolt napirendet, illetve a kiküldött napirendet is egyhangúlag elfogadták.

**Napirend**

1. Bursa Hungarica Felsőoktatási Önkormányzati Ösztöndíj rendszerhez történő csatlakozásról döntés
2. Nóráp önkormányzat tulajdonát képező 0104 hrsz.-ú út kiméretése
3. Gördülő fejlesztési tervek (viziközmű rendszer) elfogadása

A **napirendek tárgyalása előtt Kissné Szántó Mária jegyző** ismertette a képviselő-testülettel a Veszprém Megyei Kormányhivataltól érkezett VE/53/1080-1/2022. számú törvényességi felhívást.

Mint ismeretes 2022. június 17-én Dákán együttes ülés volt Dáka, Nóráp, Pápadereske és Pápasalamon önkormányzatok képviselő-testületeinek a háziorvosi ellátással kapcsolatban.

Az ülés jegyzőkönyve felterjesztésre került a Kormányhivatalhoz, azonban felterjesztett jegyzőkönyvet Nóráp község polgármestere nem írta alá, jelenléti ív, előterjesztés nem került csatolásra, így a döntés közjogilag érvénytelen. Ezért a képviselő-testületnek megerősítő döntést kell hoznia. Mivel a törvényességi felhívás a mai napon érkezett, ezért nem került kiküldésre a meghívóval, az ülésen a képviselők részére kiosztásra kerül. (jkv. 3. melléklet)

Kérte a döntés ismételt elfogadását, megerősítését.

A polgármester kérte a képviselőket a javaslat elfogadására.

A képviselők elfogadták a napirend kiegészítést, illetve a 28/2017. (VI.17.) KT határozatot is.

A polgármester kérte a képviselőket a szavazásra:

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**28/2022. (VI.17.) KT határozat**

Az egészségügyi alapellátásról szóló 2015. évi CXXIII. törvény 5.§. (1) bekezdés alapján maga gondoskodik a felnőtt és gyermek (vegyes) háziorvosi ellátás és iskola és ifjúságorvosi feladatok ellátásáról.

Fenti feladatok helyettesítéssel történő ellátására az előterjesztés szerint megbízási szerződést köt a FACIENDUM Egészségügyi Szolgáltató Betéti Társasággal.

Nóráp község Önkormányzat képviselő-testülete felhatalmazza Dr. Nagy Norbert Dáka község Önkormányzat polgármesterét, hogy az ellátás finanszírozásához a körzet székhelye szerinti települési önkormányzat képviseletében kössön szerződést a Nemzeti Egészségbiztosítási Alapkezelő területileg illetékes szervével és a háziorvosi körzet számára járó finanszírozási összeg folyamatos igényléséről gondoskodjon.

**Határidő:** azonnal

**Felelős:** Antalné Ihász Mária polgármester

**Napirendek tárgyalása**

**1.) Bursa Hungarica Felsőoktatási Önkormányzati Ösztöndíj rendszerhez történő csatlakozásról döntés**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát (tájékoztató anyagot ) a képviselők a meghívóval együtt kézhez kapták. (jkv. 4. melléklete) Szóbeli előterjesztésben elmondta, hogy az önkormányzat minden évben csatlakozott az ösztöndíj pályázathoz, hogy lehetősége legyen a felsőoktatásban továbbtanulók támogatására. Javaslata, hogy ez évben is csatlakozzanak, vannak a községben nappali tagozatos felsőoktatási intézményben tanulók, részükre tudnak támogatást adni, s ezzel megteremtik a lehetőséget, hogy ennek kiegészítéseként állami támogatásban is részesülhessenek.

Most csak a csatlakozásról kell dönteni, melyet szeptember 30-ig kell megküldeni a Támogatáskezelő részére, a pályázatot október 3-ig kell kiírni, a pályázati feltételeket eddig kell meghatározni. Javaslata, hogy a jövedelmi határt - tekintettel a bérek emelkedésére - 285.000 FT/fő összegben határozzák meg. A havi támogatás összegét 5000 Ft/fő összegben javasolja meghatározni.

Kérte a képviselőket a hozzászólásra, javasolta a csatlakozást.

A képviselők a javaslattal egyetértettek, hozzászólás nem volt.

Nóráp Község Önkormányzat Képviselő-testülete 4 igen szavazattal – ellenszavazat

és tartózkodás nélkül – az alábbi határozatot hozta:

**36/2022. (IX.16.) KT határozat**

Nóráp község Önkormányzat Képviselő-testülete elhatározza, hogy csatlakozik a 2022. évre szóló Bursa Hungarica Felsőoktatási Önkormányzati Ösztöndíjpályázathoz. A támogatás összege 5000 ft/fő/hó.

Jogosultsági határ: a háztartásban az egy főre jutó jövedelem nem haladja meg a havi nettó 285.000 Ft-ot.

Felkéri a képviselő-testület a polgármestert és a jegyzőt, hogy regisztrálásáról, valamint a csatlakozási nyilatkozat határidőre történő megküldéséről, a pályázat kiírásáról gondoskodjon.

**Felelős:** polgármester, jegyző

**Határidő:** csatlakozási nyilatkozat megküldése: szeptember 30.

pályázat kiírása:október 3.

**2.) Nóráp község Önkormányzat tulajdonát képező 0104 hrsz.-ú út kiméretése**

**Előadó: Antalné Ihász Mária polgármester**

**Antalné Ihász Mária polgármester** szóbeli előterjesztésben elmondta, hogy a Petőfi Sándor utca mögött lévő lévő 0104 hrsz.-ú út az önkormányzat tulajdona. Lakosság részéről többször felvetődött, hogy az út egyes része elzárt, nem tudnak rajta közlekedni, ezért szükséges lenne annak kiméretése.

A képviselők egyhangúan támogatták a javaslatot.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**37/2022. (IX.16.) KT határozat**

Nóráp község Önkormányzat Képviselő-testülete elhatározza, hogy a Nóráp Önkormányzat tulajdonát képező 0104 hrsz-u út területét kiméreti.

Felkéri a képviselő-testület a polgármestert, hogy a terület kiméretését rendelje meg.

**Határidő:** azonnal

**Felelős:** polgármester

**3.) Gördülő fejlesztési tervek (viziközmű rendszer) elfogadása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a határozati javaslatok elfogadását.

A képviselők a javaslattal egyetértettek. A polgármester kérte a képviselőket a szavazásra, először V03, SZ04 Pápai Víz- és Csatornamű Zrt vagyonkezelésében és tulajdonában lévő viziközmű rendszerek 2022-2036 évi gördülő fejlesztési tervével kapcsolatban.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**38/2022. (IX.16.) KT határozat**

1. 1. Nóráp Község Önkormányzat Képviselő-testülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2023-2037. időtávra szóló V10, SZ04számú víziközmű-rendszerre vonatkozó gördülő fejlesztési tervet megtárgyalta.
2. a) A Képviselő-testület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. b) A Képviselő-testület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. c) A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztostíja.
5. 2. A Képviselő-testület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. 3. A Képviselő-testület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő**:azonnal

**Felelős:** polgármester

A döntést követően a polgármester az önkormányzatok közös tulajdonában lévő SZ04 viziközmű rendszer gördülő fejlesztési tervével kapcsolatban kérte a szavazást:

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**39/2022. (IX.16.) KT határozat**

Nóráp Község Önkormányzat Képviselő-testülete az önkormányzatok közös tulajdonában lévő **SZ04** számú víziközmű-rendszer(ek) 2023-2037. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja.

Több hozzászólás nem volt, a polgármester a képviselő-testület nyilvános ülését 19.00 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző